ડોલર સામે ભારતીય રૂપિયો ૩૦ મહિનાની નીચી સપાટીએ પાછો ફર્યો હતો. એક તબક્કે અમેરિકન ચલણ સામે રૂપિયો ગબડીને ૬૮.૬૭ થયા બાદ છેલ્લે ૯ પૈસા ઘટીને ૬૮.૪૭ રહ્યો હતો. એશિયામાં ભારતીય રૂપિયાએ છેલ્લાં ત્રણ મહિનામાં દક્ષિણ કોરિયાના વોન પછીની સૌથી નબળી કામગીરી દર્શાવી છે. વિદેશી ફંડોએ ભારતીય શેરોમાંથી ચોખ્ખા ૩ અબજ ડોલર ખેંચતા અને ચીનની કરન્સી યુઆનના ડિેવેલ્યૂએશનને પગલે ભારતીય કરન્સીનું મૂલ્ય નીચે આવ્યું છે. રૂપિયો ૨૮ ઓગસ્ટ ૨૦૧૩એ ૬૮.૮૫ની ઐતિહાસિક સપાટીએ ગબડ્યો હતો. રૂપિયો ડોલર સામે બુધવારે ઇન્ટ્રા ડેમાં ૬૮.૩૮ અને ૬૮.૬૭ વચ્ચે અથડાયો હતો. છેલ્લા બે દિવસમાં મૂલ્યમાં ૦.૫૮ ટકાનો એટલે કે ૪૦ પૈસાનો ઘટાડો થયો છે.